**Referat fra generalforsamling i Løjt Idrætsforening
Den 15.juni 2021 (14 deltagere)**

1. **Valg af dirigent.**
- Ole Boyum vælges. Gf. er lovligt varslet.
2. **Formandens og udvalgenes beretning.**

Formanden kommer med sin beretning.

Formandens beretning.

Så er det første år gået, hvor jeg har haft æren af at være formand for Løjt IF.

Ambitionen med mit engagement i Løjt IF-hovedbestyrelse er at sikre at alle afdelinger har den støtte de har brug for fra Hovedbestyrelsen, samt at sikre at økonomien er på plads i de forskellige afdelinger, således at der er mønt til at drive de enkelte underafdelinger så godt som muligt, til glæde om gavn for vor mange medlemmer.

Corona /covid 19

Corona satte i starten af 2020 en brat stopper for al aktivitet i Løjt IF, og vi havde pludselig en helt ny hverdag at skulle tage bestik af!!!!

Ingen vidste hvad vi så ind i, vi kunne blot følge det offentliges anbefalinger og krav.

Da meldingerne ofte ikke var forskellige i forhold til om de kom fra DHF, DGI ect. Valgte vi at de enkelte underafdelinger skulle gå med de retningslinjer som deres forbund kom med, samt at vi ville følge skolen i forhold til hvornår nogle personer hold eller aktiviteter skulle lukkes ned.

Set i bakspejlet var det den helt rigtige beslutning.

Der har været lukket helt ned i en periode, der har været lukket delvist op, for så igen at blive lukket helt ned.

Det har bestemt ikke været nemt at være frivillig og eller frivillig leder i her i foreningen i det forgangne år, det har været et år hvor man ikke har kunnet planlægge noget uden at der har været en stor risiko for at Corona ville komme i vejen, når der har været åbninger, så har det været beundringsværdigt hvordan vores frivillige har været klar til at tilpasse og starte op på de præmisser som der har været, på den måde har de/vi forsøgt at give vore medlemmer så meget som muligt for deres kontingent.

Kontingentet er nemlig væsentligt, da vi skal ha økonomi til at drive så go en idrætsforening som muligt.

Det er i disse her situationer hvor vi kan se hvor et stærkt lokalsamfund vi lever i, for at være helt præcis Løjt og løjt land eller Løjt og omegn, en enorm stor procentdel af vore medlemmer er stadig betalende medlemmer, selvom at de ikke har fået samme vare for deres kontingent som de plejer at få…

Dette er helt unikt og det er jeg enormt glad for og stolt over.

Dette betyder at vi igen økonomisk har haft et rigtigt godt år i Foreningen, vi har fået tilskud fra kommunen for manglende arrangementsindtægter, vi har fået opgraderet støtten fra OK / Super Brugsen i Løjt osv.

Det er helt klart at vores sunde økonomi skal komme vore mange og loyale medlemmer til gavn, der arbejdes pt. Stenhårdt i vores kunstgræsgruppe på at få realiseret foreningens ønske om at få etableret en kunstgræsbane, det ser overordentligt positivt ud i skrivende stund, så mon ikke der en kunstgræsbane her i Løjt, når vi mødes her til generalforsamling næste gang…

Afslutningen på kunstgræsprojektet har naturligvis stor betydning for fodboldafdelingen, men afslutningen på projektet betyder også at vi i foreningen kan se fremad, og vi kan sætte os nye mål, forbedringer og optimeringer.

Kunstgræsprojektet har så bevist for os alle, at vi ikke behøver at være bange for at sætte baren højt og drømme stort☺

Det forgangne år var også året, hvor vores mangeårige støtteforening valgte at der skulle nye og friske kræfter til.

Og i den ombæring skal der lyde en kæmpe tak til den afgående støtteforening for de mange år store arbejde til gavn for ung som ældre i Løjt IF.

Men når en plante dør kan en ny vokse frem, og det vakte da stor glæde da nye stærke kræfter valgte at træde til og videreføre vores støtteforening.

Med nye ansigter, nye kræfter og nye ideer i foreningen er det spændende at se hvad der sker på den front,

Jeg personligt har store forventninger til hvad der kommer af nye initiativer fra vores ”nye” støtteforening.

Når vi nu ønsker at lave en attraktiv og go en forening, så vi kan fastholde vore medlemmer, ung som gammel, og måske endda tiltrække nye medlemmer, så er det helt fantastisk at se hvor godt drevet vores anlæg er, der bliver hele tiden vedligeholdt, udviklet, og forbedret på vores anlæg, så rammerne for vore medlemmer er helt i top.

En kæmpe ros skal lyde til både Løjt Lands-idrætsanlægs bestyrelse og medarbejdere.

Med de mange dygtige og ihærdige ildsjæle der er i vores klub, og med det enorme engagement der bliver lagt for dagen, så ser jeg lyst på fremtiden.

Og jeg er stolt over at være formand.

- Godkendes. Ingen spørgsmål.

Årsberetninger fra de øvrige afdelinger:

**Fodbold:**Så er det blevet tid til min tredje og sidste formandsberetning for denne gang.
2020 har været et coronaens år og dens indtog har haft en kæmpe indvirkning på årets gang i fodboldafdelingen.

I marts 2020 da coronaen brød ud lukkede vi helt ned hvilket gav en brat afslutning på indendørssæsonen samt for de hold der var startet op udendørs.

Da vi fik lov at starte op igen, var det under nogle helt andre vilkår end vi var vant til. Vi måtte i fodboldbestyrelsen træffe en række hurtige beslutninger ud fra en storm af forskellige retningslinjer og anbefalinger. Vi måtte ændre på tingene konstant. Men på trods af alle disse restriktioner og begrænsninger, så nød vi alle at måtte starte op igen med træning udendørs.

Før sommerferien var det meget begrænset hvad der blev spillet af kampe, det var primært vores første hold der fik spillet en række pokalkampe og for første gang i mange år fik sig spillet videre til at deltage i hovedrunden af Sydbank Pokalen i efteråret 2020. Pokaleventyret sluttede dog med et knebent nederlag til Grindsted i efteråret.

Sommeren udviklede sig også således at vi fik lov at gennemføre årets fodboldskole i Løjt. Stor tak til Hans Rasmussen og Katrine Kofoed for at være ansvarlige for fodboldskolen 2020 – Endnu engang et flot arrangement.

Efteråret fortsatte med masser af håndsprit, men heldigvis var restriktionerne lempet så meget at det næsten føles som de gode gamle dage inden Corona. Vi nåede at få tilskuere til kampene i klubben og vi kunne træne mere eller mindre uden begrænsninger.

Vi nåede næsten at spille sæsonen til ende for alle hold inden Coronaen sidst i oktober igen satte en stopper for fodbolden.

Vi har i bestyrelsen knoklet hårdt med uvante og nye ting i 2021, alt sammen pga. denne pandemi, men jeg tillader mig at rose alle sammen for de hurtige beslutninger der blev taget, og så skal der lyde en stor tak til trænerne for tålmodigheden og jeres fleksibilitet i forbindelse med alle de ting vi har været udsat for.

I Løjt IF har coronaen kostet medlemmer. For første gang i mine 9 år i bestyrelsen er vi lige under 200 medlemmer i afdelingen. Der ligger fremadrettet et stort arbejde i at få medlemmerne tilbage igen.

 Der har selvfølgeligt også været flere lyspunkter i år. Vores ungdomshold har præsteret rigtig godt – hvor især U12 og U13 drenge har brillieret; både i det stigende antal spillere, men også i de flotte resultater.

Det er også blevet til nyt blod i bestyrelsen, hvor undertegnede og Jakob Lassen har valgt at træde ud. Jakob har siddet i bestyrelsen i 6 år, og for det arbejde skal der lyde en stor tak for den store indsats.
For mit eget vedkommende er det også blevet tid til at overlade pladsen til andre der kan komme med noget nyt energi. Det har været en kæmpe fornøjelse at være med alle mine 9 år i fodboldbestyrelsen, men jeg må også erkende at det kan være opslidende med mange opgaver fordelt på få hænder. Fra mig skal der lyde en stor tak til alle dem jeg har siddet i bestyrelsen med gennem årene.

Mvh.
Daniel Broders, Formand

 Godkendt – Ingen spørgsmål

**Håndbold:**

Håndbold Året 2020

Året vil jo nok stå i vores reminder som året hvor Corona indtog os alle og håndboldsporten 😊.

Men alligevel nåede vi forskellige aktiviteter.

Året startede som traditionen tro, med vores fælles klub tur til Agerskov 2020 – igen havde vi en fantastisk weekend – tusind tak for deltagelsen til alle og indsatsen af de frivillige.

Nogen af holdene fik deres turnering afviklet, andre manglede et par kampe, inden Coronaen satte sit præg.

Alternative løsninger blev taget i brug i foråret, med udendørs håndbold osv.

Efteråret har stået på en nogenlunde alm opstart, men da turneringerne endelig skulle sættes i gang, blev alt lukket ned igen og har jo stort set været det siden.

Opstartsstævner osv. Blev der ikke noget af – Julestævnet tog vi rimeligt hurtigt en beslutning og aflyste dette – vi håber så meget på vi kan afholde det i 2021 igen.

Det har været et hårdt år – på det sportslige og sociale plan, men jeg kan ikke rose vores leder/træner nok, for at have ja-hatten på og gøre det der er muligt for at samle vores medlemmer når det kunne lade sig gøre. Tusind tak!

På den økonomiske del, har det også været et hårdt og meget specielt år, de indtægtsgivende ting vi plejer at lave, har i et eller andet omfang ikke været muligt på samme niveau.

Præmiespil – har vi forsøgt at sælge online – ingen succes.

Julestævnet måtte vi aflyse.

Julekalendersalget har vi også måtte aflyse.

Vi har dog kunne søge DIF Corona pulje, hvor derigennem har fået midler tilført, der har gjort at vi, er kommet helskindet igennem 2020.

Positivt var det at vi nået at afholde vores håndboldskole i august måned, en kæmpe succes med tæt på 90 tilmeldte børn, vi havde 3 kanon gode dage.

Aktive og glade børn – et super trænerteam – et helt igennem outstanding mad-team, der sørgede for forplejning til alle.

En kæmpe tak til alle træner og frivillige, der brugte 3 dage på at give de unge mennesker en super oplevelse – vi gentager håndboldskolen i 2021.

Der skal i denne forbindelse lyde en kæmpe tak til vores medlemmer for at bakke klubben & Løjt IF op i denne tid.

Tusind tak til alle vores træner – hjælper – bestyrelse og andre der yder en indsats til glæde for vores afdeling – det sættes der stor pris på.

Med håbet om et godt 2021 – ser vi positivt fremad.

Jesper Poulsen

Godkendt - ingen spørgsmål

**Gymnastik:**

Årsberetning gymnastik juni 2021

Et håb fra sidste års årsberetning er kommet delvist i mål - der er nye ansigter i gymnastikudvalget, dermed nye ideer og energi – som er fantastisk.

Vi har det seneste år haft lidt udskiftninger og nye til, bl.a. udskiftning af formand og enkelte i udvalget er trådt af. Tak til Jacob Todsen, Nicole S Dahl for jeres indsats. Jeg er trådt i stedet for Jacob der takkede af som formand.

Det har indtil nu vist mig hvor fantastiske frivillige vi har i Løjt Kirkeby. Og samtidig været mange nye ting jeg skulle sætte mig ind i. Jeg er helt ny på det område, da jeg kun har siddet med i udvalget det seneste år ellers været træner de sidste 7 år. Men jeg får god støtte fra udvalget, og har haft DGI med ind over for at skabe fokus på min rolle som formand samt hvad vi som et lille udvalg kunne gøre af SKAL og KAN opgaver.

Opvisningen blev i år desværre aflyst grundet covid-19, det var det ingen der kunne forudsige, men trist alligevel. Vi havde mange børn og voksne der var ærgerlige og triste over udfaldet, da alle vores skønne gymnaster, trænere og hjælpetrænere lægger meget energi i det og glæder sig til denne dag, men jeg er sikker på vi kommer igen med kampgejst og fællesskab i 2022.

Vores opmærksomhed i udvalget har været som de tidligere år at erhverve nye trænere og især til spring. Vi finder det vigtigt at vi i Løjt kan tilbyde lidt for alle, men også at der er fokus på sjov, fællesskab og udvikling.

Alt indenfor Gymnastikken blev helt naturligt lukket ned i efteråret da resten af DK gjorde, ærgerligt ja, men det er sådan vores situation har været. Og vi har fået god opbakning og forståelse det meste af vejen rundt.

Vi har det seneste år kun haft små indkøb af ærteposer, sjippetove, floorball stave samt en salto plint og en madras.

Vi har så småt været i gang med enkelte hold, da vi igen måtte åbne op. Det har været kort men godt indtil ferien, hvor enkelte trænere bakkede op og gav den en skalle, tak for det.

Da vi inden jul 2020 ikke kunne mødes forsamles alle til vores årlige træner-hygge-dag blev der besluttet at vi gav alle et selvvalgt gavekort som tak for god indsats.

Vi har haft ca. 194 + tilmeldte gymnaster i alle aldre, det er et flot antal for Skønne Løjt. Og vi er sikre på at vi i gymnastikforeningen kan skabe endnu mere liv og glade stunder i hallen med gymnastik glade børn, unge og voksne.

Vi drømmer om at kunne udvikle på vores faciliteter, derfor har vi behov for at søge midler så som sponsorater, puljer mm, hvis det er noget vi skal i mål med. Det er noget der kommer til at blive beskrevet nærmere.

Til sidst vil jeg sige tak til alle jer trænere, hjælpetrænere, juniorhjælpere samt udvalgsmedlemmer. Det gør det nemmere at være formand når der bare er styr på det, hele vejen rundt og der er opbakning til at vi hjælpes af, for at komme derhen vi ønsker.

Bedste Hilsner fra

Nicole Hensen Hertz Lildholdt – formand for Gymnastik foreningen i Løjt Kirkeby

Godkendt – Ingen spørgsmål

**Volley:**

Beretning for volley 2020

Vi kom godt i gang med året vi var 16 tilmeldte på holdet og havde som altid tilmeldt et hold i Åben/mix i DGI’s turnering.

Til generalforsamlingen blev Casper Grete genvalgt som formand for volley og Keld Damgaard-Møller blev valgt som næstformand og træner.

Så blev det desværre den 11. marts og landet blev lukket ned. Så vi fik ikke trænet mere i forårssæsonen.

Mandag den 7. september begyndte vi at træne igen vi var nu desværre kun 12 tilbage på holdt og Casper Grete var bland de som havde valgt at stoppe så Keld Damgaard-Møller blev konstitueret formand.

Vi valgte ikke at tilmelde os DGI’s turnering både på grund af COVID-19 og at vi kunne se det ville blive svært at stille hold når der skulle spilles kampe.

Så kom vi desværre endnu en gang i oktober i den situation at der blev lukket ned for træning.

Så det blev desværre ikke til mange træninger i 2020.

Godkendt – Ingen spørgsmål

**Badminton:**

Beretning for badminton 2020

Løj badmintonafdeling har voksne/motionister og børnehold.

Børnene trænes af Jonas Krag, Annemette Ravn og Frank B. Lundsberg. Efter det oplyste kører det rigtig fint og udvalget håber at trænerteamet fortsætter, også i næste sæson. Fra udvalget skal lyde en stor tak. Det kører stille og roligt i afdelingen som pt består af undertegnede, Erik Gentin og Frank B. Lundsberg.

Der er badminton mandag og onsdag, hvor badminton har afgivet tiden onsdag fra kl. 21 til anden aktivitet, da der ikke var nogen udnyttelse.

Økonomien ser alt andet fornuftigt ud med et overskud på kr. 14.428,36 minus andel i fællesudgifter med kr. 3.850, således at resultatet bliver kr.10.578,36.

Tak til vores medlemmer for corona-forståelse!

På udvalgets vegne

Venlig hilsen
Erik Steen Boe

Spørgsmål.

* En periode måtte der kun være ti i hallen. Da der kun var 3 baner, var der 12 deltagere. Derfor måtte man spille på skift. De kontaktede volley ved siden af i den anden hl om de måtte spille derinde for at udnytte hallen. Volley sagde ja og var flinke. Hver uge fik de besked om volley kom eller ikke kom, og vil gerne sige mange tak for at være så venlig at dele hallen.
* Indstille udgivelsen af bladet, da det udkom 4 gange om året. Blandt andet kunne hjemmesiden bruges. Han har mange gange været på hjemmesiden, men der kommer meget begrænset nyt på siden. Tilfældigvis kunne han se at et hold fra serie 2 er kommet i serie 1. Hermed en opfordring på at melde ud når der sker noget således at folk kan følge med, både i klubben og den enkelte afdeling.

SVAR: Facebook bruges primært. Det skal drøftes på et HB-møde om man kan bruge et andet sted.

SVAR: Hjemmesiden er meget tung at bruge. Facebook er meget hurtigt at bruge og mange får hurtig info.

  Godkendt.

**Tennis:**

Beretning for tennis 2020.

Vi havde som altid en super god tilslutning til baneklargøring.

På grund af corona blev det hele dog skubbet lidt og vi var nød til at aflyse tennissportens dag.

Vi startede noget nyt op med drop-ind hver tirsdag fra

kl. 18:00 det blev en kæmpe succes og alle var glade for at vi nu har 2 dage med drop-ind, tirsdag og lørdag.

Der var igen god tilslutning til ungdomstræning med Heins og Thomas, og der var også mange nye til voksentræning med Keld.

Der var 3 hold med i dgi og et hold vandt alle deres kampe. Desværre blev vi nød til at aflyse vores klubmesterskab, men fik dog holdt det 14 dage senere, med stor tilslutning.

Årets ungdomsspiller blev Marie Christiansen.

Vi fik nået vores mål med nye medlemmer sammen med dgi og kom op på 49 medlemmer.

Vi havde i 2020 en god økonomi, med et fint overskud på 5700,-

Så var vi også heldige at en af vores medlemmer Peter kunne få vores boldmaskine til at køre igen.

Vores tennisanlæg begynder virkelig at se godt ud, vi fik med stor hjælp fra vores medlemmer lagt en super flot terrasse og i 2021 skulle vi gerne få klubhuset beklædt med iverplank, så alt ser indbydende ud når man kommer i Løjt tennisklub.

En kæmpe tak til hal personalet som også var en fantastisk stor hjælp med vores terrasse og tak for det gode samarbejde vi altid har.

Godkendt -Ingen spørgsmål.

**Løb:**

Problemer med at lokke folk til. Men med Anita Thiemers hjælp kom der flere til. Derefter nedlukning. Aflysning af Løjterlig lørdag, desværre. Håber på et mindre løb i september.

Godkendt, ingen spørgsmål.

1. **Fremlæggelse af revideres regnskab.**

Kasserer Marianne Olsen fremlægger årsregnskabet.

689 medlemmer.

Spørgsmål:

* Hvem bestemmer, at puljerne går til kunstgræsbanen?

SVAR: Det gør den samlede HB.

Spørgsmål: Kan det uddybes med kunstgræsbanen? Går det som forventet?

SVAR: Det går godt. Vi håber at kunne gå i gang i efteråret. Det der pt er skrabt sammen er ca. 1.200.000. forventningen er én million fra kommunen. De afgør det i august. Kr.229.000 er samlet sammen af byens borgere og virksomheder. Budskabet spredes igennem facebook, brugsen osv.

Regnskabet godkendes ikke. Der indkaldes til ekstraordinær generalforsamling.

1. **Indkomne forslag**.

Ingen

1. **Valg**

Næstformand: Bo Iversen. Genvælges.
Kasserer: Marianne Olesen. Genvælges.

1. suppleant: Niels Bo Michaelsen. Genvælges.

2. suppleant: Carina Davidsen. Genvælges.

Revisor: Rune Martinussen. Genvælges.

Revisor suppleant: Jørgen Kannerup. Genvælges.

1. **Eventuelt**
* De negative medlemstal i fodbold har ændret sig igen. Der er pt 213 medlemmer, og forhåbentligt nye på vej.
* Spørgsmål: er der overvejelse om padle? SVAR: Ja. Der er en drøftelse på vej.
* Støtteforeningen: De kunne godt tænke sig at høre tanker om, hvordan støtteforeningen fremover skal bruges. Det har også været en ting at formænd eller næstformænd ikke deltager i afdelingernes GF. Taget til efterretning.
* Spørgsmål: Grøn omstilling i hallen/anlægget. Er det noget der er snak om? Kan man være innovativ på den front?

SVAR: Ventilationsanlæg for mindre forbrug. Pt satses der på kunstgræs og brugerne generelt. Det er en vurdering om det er til gavn for brugerne at vi f.eks. fik jordvarme. Det er en dyr investering.

* Spørgsmål: Leje af redskab. Må vi tage lejeindtægt for det? SVAR: Man kunne godt tage dialogen. SVAR: Idrætsforeningen kunne godt tage drøftelsen med skolen.

Kommentar: Man skal passe på med at indkræve for meget.

* Orientering fra Jørgen Kannerup: Initiativpulje i løjt lands fællesråd man kan lokalt disponere over til gavn for området. Det skal gå til gavn for alle borgere. Udløber til nytår. Skal være færdigt inden nytår. Ikke til drift, men til anlæg eller andet. Da kunstgræsbanen måske alligevel bliver aktuel inden årets udgang. Der opfordres til at søge hvis vi har noget der tænkes de kunne gå til.